Case ID: 1165945
Sentence 1: İş üzrə iddiaçılar İddiaçı1 və İddiaçı2 kassasiya şikayəti verərək Bakı Apelyasiya Məhkəməsi Mülki Kollegiyasının 28 oktyabr 2019-cu il tarixli qətnaməsinin ləğv olunmasını və iddianın təmin edilməsi barədə yeni qərar qəbul olunmasını xahiş etmişlər.İşin halları: İddiaçılar İddiaçı1 və İddiaçı2 cavabdehlər Azərbaycan Respublikasının Əmlak Məsələləri üzrə Dövlət Komitəsi, Azərbaycan Respublikasının Əmlak Məsələləri üzrə Dövlət Komitəsi yanında Hərracların Təşkili üzrə Auksion Mərkəzi, Bakı şəhəri Mənzil Kommunal Təsərrüfatı Departamenti və Bakı şəhər İcra Hakimiyyətinə qarşı iddia ərizəsi ilə məhkəməyə müraciət edərək, cavabdehlərin hərəkətlərinin qanunsuz hesab edilməklə, cavabdeh Azərbaycan Respublikasının Əmlak Məsələləri Dövlət Komitəsi və Azərbaycan Respublikasının Əmlak Məsələləri Dövlət Komitəsi yanında Hərracların Təşkili üzrə Auksion Mərkəzinin Bakı şəhəri, Nəsimi rayonu, Dilarə Əliyeva küçəsi 241-də yerləşən sahəsi 53 kv metr olan Tovuz kafesinə dair keçirilmiş hərracın qanunsuz və onun nəticələrinin etibarsız hesab edilməsi, ödənilmiş 25000 manat behin İddiaçı2 qaytarılması və vəkilə ödənilmiş 3000 manat pulun tutulması barədə qətnamə çıxarılmasını xahiş etmişlər.